كانت الساعة تلاتة. كان في راجل ماشي في شارع رئيسي في شمال England. كان لابس بدلة سودا وشايل شنطة. اسمه كان Terry وكان عايش بعيد عن بيته لمدة عشرين سنة. في الحقيقة كان في السجن،
Terry كان حاسس بإكتئاب شديد عشان كل حاجة في مدينته اتغيرت. الجنينة اللي كان بيلعب فيها بقت جراچ عربيات. البيت اللي اتولد فيه اختفى وفي مكانه، للسخرية، بقى في بنك. Terry كان عايز يشرب فنجان قهوة في المطعم القديم الصغير اللي كان بيروحه مع صحابه بعد المدرسة، بس اتحول لمطعم أكل سريع. دخل، قعد، وطلب فنجان قهوة. بعدين حزن أكتر لما افتكر اللي شافه.
وهو بيدفع تمن القهوة لقى تذكرة قديمة في محفظته. كانت لجوز جزم كان ودّاه يتصلح قبل سرقة البنك ب٢٠ سنة. الإسكافي كان راجل كبير وقتها، فـTerry كان متأكد إنه لازم يكون مات. لكن لما لف في ركن الشارع، مصدقش عينيه. المحل لسه موجود! ونفس الإسكافي! شكله كان عنده مية سنة. Terry فرح جداً! قال للإسكافي إنه كان عايش في Australia آخر عشرين سنة وإنه نسي ياخد الجزم قبل ما يسيب England. الإسكافي راح جوه المحل. بعد عشر دقايق رجع.
"هما كانوا جزم بني غامق، إيطالي، مقاس ٤٢؟" سأل ببطء.
"أيوة!" قال Terry بحماس.
"أنا لسه مصلحتهمش،" قال الإسكافي ببطء. "تقدر تاخدهم بكرة بعد الضهر."
ليه Terry اتحبس في السجن؟ عشان هو _.
قتل راجل ضرب ست نصب على ناس سرق بنك